CELEX: C2005/069/12
Language: fi
Date: 2005-03-19 00:00:00
Title: Asia C-3/05: Corte d'appello di Cagliarin 12.11.2004 tekemällään päätöksellä esittämä ennakkoratkaisupyyntö asiassa Verdoliva Gaetano vastaan J. M. Van Der Hoeven B.N.

19.3.2005   
            
            
               FI
            
            
               Euroopan unionin virallinen lehti
            
            
               C 69/6
            
         Corte d'appello di Cagliarin 12.11.2004 tekemällään päätöksellä esittämä ennakkoratkaisupyyntö asiassa Verdoliva Gaetano vastaan J. M. Van Der Hoeven B.N.
   (Asia C-3/05)
   (2005/C 69/12)
   Oikeudenkäyntikieli: italia
   Corte d'appello di Cagliari on pyytänyt 12.11.2004 tekemällään päätöksellä, joka on saapunut yhteisöjen tuomioistuimeen 6.1.2005, Euroopan yhteisöjen tuomioistuimelta ennakkoratkaisua asiassa Verdoliva Gaetano vastaan J. M. Van Der Hoeven B.N. seuraaviin kysymyksiin:
   
               —
            
            
               Onko oikeudenkäyntiä koskevien asiakirjojen tiedoksiantaminen yleissopimuksessa määritelty itsenäinen käsite vai onko tämä määrittely tehtävä kansallisissa normeissa?
            
         
               —
            
            
               Voidaanko yleissopimuksen määräyksestä ja erityisesti sen 36 artiklasta päätellä, että olemassa on 36 artiklassa määrätyn eksekvatuuripäätöksen tiedoksiantamisen kanssa samanarvoisia menettelyitä?
            
         
               —
            
            
               Alkaako edellä mainitussa artiklassa määrätty määräaika kulua, jos tällaisen päätöksen tiedoksiannon vastaanottaja, jolle päätöstä ei ole tiedoksiannettu tai jolle se on tiedoksiannettu virheellisesti, tietää tästä päätöksestä, vai onko yleissopimusta sitä vastoin tulkittava siten, että sillä rajoitetaan päätöksen tiedoksiantotapoja?